|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΑΝΑΤ.ΜΑΚ. - ΘΡΑΚΗΣ** **ΝΟΜΟΣ ΕΒΡΟΥ****ΔΗΜΟΣ ΑΛΕΞΑΝΔΡΟΥΠΟΛΗΣ****Δ/ΝΣΗ ΤΕΧΝ. ΥΠΗΡΕΣΙΩΝ & ΥΠΗΡΕΣΙΑΣ ΔΟΜΗΣΗΣ****ΤΜΗΜΑ Η/Μ ΕΡΓΩΝ, ΕΓΚΑΤΑΣΤΑΣΕΩΝ** **& ΑΔΕΙΩΝ ΜΕΤΑΦΟΡΩΝ****Αρ. Μελέτης: 7/2020** |  **ΕΡΓΟ:** | **‘’Αντικατάσταση ιστών και προβολέων στο γήπεδο ‘Φώτης Κοσμάς’’’** |

**ΤΕΧΝΙΚΗ ΠΕΡΙΓΡΑΦΗ**

 Με την παρούσα μελέτη προβλέπεται να γίνει αντικατάσταση 4 (τεσσάρων) υφιστάμενων τσιμεντοϊστών ηλεκτροφωτισμού στο χώρο του γηπέδου ΦΩΤΗΣ ΚΟΣΜΑΣ, σύμφωνα µε τα σχέδια της μελέτης. Η αποξήλωσή τους κρίνεται αναγκαία, κυρίως για λόγους ασφαλείας, καθώς λόγω παλαιότητας έχουν υποστεί μεγάλη φθορά και παρατηρούνται σημάδια διάβρωσης και αποσάθρωσης, σύμφωνα και με την υπ’ αριθμ. 20893/2020 έκθεσης αυτοψίας.

 Για τον ηλεκτροφωτισμό του γηπέδου θα χρησιμοποιηθούν τρείς (3) γαλβανισμένοι σιδηροϊστοί, κωνικής δωδεκαγωνικής διατομής και ένας (1) γαλβανισμένος σιδηροϊστός κωνικής οκταγωνικής διατομής, ύψους 14 μέτρων έκαστος και με πλάκα έδρασης διαστάσεων 600x600mm και 500x500mm αντίστοιχα. Οι ιστοί δωδεκαγωνικής διατομής θα φέρουν επιπλέον σκάλα ιστού με έντεκα προστατευτικά στεφάνια και εξέδρα επίβλεψης - εργασίας και θα εγκατασταθούν πίσω από τις κερκίδες στη δυτική πλευρά του γηπέδου. Η έδραση όλων των μεταλλικών ιστών θα γίνει μέσα σε βάσεις αγκύρωσης από οπλισμένο σκυρόδεμα που θα διαμορφωθούν επί τόπου του έργου, διαστάσεων κατ’ ελάχιστο 2,1x2,1x1,2m και 1,8x1x8x1,2m αντίστοιχα, οι οποίες θα τοποθετηθούν στις προϋπάρχουσες θέσεις που σημειώνονται στα σχέδια της μελέτης.

 Στους νέους αυτούς ιστούς καθώς και στον ένα από τους δύο υπάρχοντες θα εγκατασταθούν προβολείς LED ισχύος 720W, σύμφωνα µε τα σχέδια της μελέτης. Ο κάθε ιστός θα φέρει βάση 3 (τριών) θέσεων συνολικού μήκους 1,80 μέτρων, για την τοποθέτηση αντίστοιχων προβολέων.

 Η έλξη των καλωδίων θα γίνεται από φρεάτια που θα υπάρχουν στις βάσεις των ιστών.

Από τα ακροκιβώτια των ιστών μέχρι τα φωτιστικά θα εγκατασταθεί καλώδιο ΝΥΥ διατομής 3x2,5 mm2 διαφορετικό για κάθε φωτιστικό, προκειμένου να υπάρχει αυτονομία των προβολέων σε περίπτωση βλάβης.

 Η γείωση της εγκατάστασης θα είναι κατασκευασμένη µε αγωγό γυμνό χάλκινο ο οποίος θα γειώνει όλους τους ιστούς σε ειδική προς τούτο υποδοχή στερέωσης, στον εξωτερικό πίνακα. Ο Ανάδοχος υποχρεούται μετά το πέρας των εργασιών να μετρήσει την τιμή της αντίστασης γείωσης και εφόσον είναι ανώτερη από τα επιτρεπτά όρια που προβλέπονται από τον ΕΛΟΤ HD 384 θα τοποθετηθούν επιπρόσθετα δύο πλάκες γείωσης.

Όλες οι εργασίες θα γίνουν σύμφωνα με τους κανόνες της τέχνης και της τεχνικής και τις οδηγίες - υποδείξεις του επιβλέποντα μηχανικού.

Ο προϋπολογισμός της δαπάνης του έργου ανέρχεται στο ποσό των 69.775,16 ευρώ εκ των οποίων το ποσό των 13.504,87 ευρώ είναι για το Φ.Π.Α. Η πίστωση είναι εξασφαλισμένη στον Κ.Α **20.7325.004** του προϋπολογισμού έτους 2020.

 Αλεξανδρούπολη, 12/8/2020

Η συντάξασα

Ευφροσύνη Καλοπανά

Μηχανολόγος μηχανικός ΤΕ